laion/Wikipedia-Exotic huggingface dataset:
כתב פלילי (סדרת טלוויזיה)

כתב פלילי היא סדרת טלוויזיה בבימוי חיים בוזגלו, ששודרה בשנת 2005 בערוץ הראשון. הסדרה עוסקת בחייו של כתב פלילי בשם אודי תבור (המגולם על ידי אייל שכטר) אשר כותב בעיתון "חדשות היום". הסדרה מתרחשת בישראל וכוללת 14 פרקים. במרכז העלילה מגלה הכתב הפלילי אודי תבור כי יש דמות בכירה במשטרה שמשתפת פעולה עם העבריין הבכיר סמי שאקי. אודי תבור מתחיל במסע לגלוי זהות הבכיר המושחת במשטרה. במהלך פרקי הסדרה מוצגים חייו המקצועיים והאישיים של הכתב הפלילי והתנגשות ביניהם. הסדרה צולמה בסוף 2004, ועלתה לשידור ב-2 נובמבר 2005. הסדרה הייתה מועמדת לפרס בפסטיבל הקולנוע ירושלים, אך לא זכתה. אייל שכטר - אודי תבור, כתב פלילי בחדשות היום עודד תאומי - שניאור, עורך עיתון חדשות היום יוסי וירז'נסקי- מנש, מו"ל עיתון חדשות היום אורי גבריאל - סמי שאקי, ראש ארגון פשע שרגא הרפז - איזי פולק עמוס לביא - מומי, סגן ניצב במשטרה סמדר קילצ'ינסקי - אורית תבור, אשתו של אודי שרון זליקובסקי - קרן אלמגור, פקד במשטרה צופית גרנט - נילי, רכזת כתבים בעיתון חדשות היום אושיק לוי - שוקי שדה, כתב פלילי במעריב היום ירון מוטולה - רוני אילני נתן כוגן - אביו של אודי חיים זנאתי - רז, חוקר פרטי אורנה פיטוסי - סימה ליאור מילר - שאולי, צלם בעיתון חדשות היום סמי הורי - אהרון לוי, בן ראש ארגון פשע רמי ויצמן - ג'ול שאקי עמוס ארבל- בתפקיד עצמו שיר אריאלי - תום, ביתו של אודי דור צויגנבום - עו"ד ניר תבור, אחיו של אודי סיון שטרית איציק זוהר - בתפקיד עצמו ריימונד אמסלם - ששי גז - בתפקיד עצמו יונתן בן דוד - יונתן חיים בוזגלו - חוקר מח"ש "כתב פלילי", במסד הנתונים הקולנועיים IMDb (באנגלית) "כתב פלילי", במסד הנתונים הקולנועיים KinoPoisk (ברוסית) "כתב פלילי", במיזם "אישים" לתיעוד היצירה הישראלית כתב פלילי, באתר יוטיוב ביקורות אהוד אשרי, פלילי? אמנותי!, באתר הארץ, 2 בנובמבר 2005 דוד שליט, ‏ומה עם סדרה על מבקר טלוויזיה?, באתר גלובס, 3 בנובמבר 2005 רותה קופפר, נרקומנים שחיים על סקופים, באתר הארץ, 1 בנובמבר 2005 יפעת יעקובסון, פגוש את העיתונות, באתר ynet, 24 בנובמבר 2004 רותה קופפר, הסתיימו צילומי הסדרה "כתב פלילי" של חיים בוזגלו, באתר הארץ, 31 בינואר 2005 הערב בטלוויזיה / יום רביעי 2.11.05, באתר גלובס, 2 בנובמבר 2005 שירות גלובס, ‏פעמיים בוזגלו, באתר גלובס, 20 ביוני 2005
מלכי דאל ריאטה

מלכי דאל ריאטה (Dál Riata) הם מלכים שלטו בממלכת דאל ריאטה - הממוקמת במערב סקוטלנד ובמזרח אירלנד של ימינו. לימים מלכי סקוטלנד ראו במלכי דאל ריאטה את אבות אבותיהם. מלכי דאל ריאטה, ולימים מלכי אלבה (שמה של סקוטלנד הקדומה) ראו עצמם כצאצאי פרגוס מור, בנו של ארק מדאל ריאטה, ואף ג'יימס השישי, מלך סקוטלנד ציין במאה ה-16 כי הוא צאצאו של פרגוס מור. מלכי דאל ריאטה מוזכרים בכרוניקות איריות החל מהמאה השישית. שני האזכורים הראשונים של מלכי דאל ריאטה הם אזכורי מותם של קומגאל מק דומאנגארט (בשנת 538–545 לערך) ושל אחיו גאבראן מק דומאנגארט (בשנת 558–560 לערך). האזכור האחרון בכרוניקות של מלכי דאל ריאטה הוא אזכור מותו של פרגוס מק אכדאך, אחיו ויורשו של אייד פינד - מותו מוזכר ב"דברי ימי אלסטר" בשנת 781. לאחר מותו הפכה רשימת המלכים מעורפלת ולא ברור מי שלט בדאל ריאטה, למעט דונכוירכה אשר מותו מצוין בשנת 792. דאל ריאטה נחלקה בין מספר שבטים שנקראו "קנלה" (cenéla). קנל נגבריין (שבט גבריין) אשר שלט בקינטייר וטען להיותו צאצא של גאבראן מק דומנגארט וקנל לוריין (שבט לוריין) אשר טען להיותו צאצא של לוארן - בנו של פרגוס מור, נאבקו ביניהן על השליטה בממלכה. גנאלוגיות אלה מוזכרות ב"סנכוס פר נ-אלבן" - אולם כבר בעת העתיקה הטילו ספק בטענות אלה. כמו כן, כרוניקות שונות השתמשו בתעתיקים שונים, ובעת המרת התעתיק ללטינית השתנו חלק מהשמות, כך למשל הצורה הלטינית של שם הממלכה הייתה "דאלריאדה", עובדה שהקשתה על זיהוי הדמויות השונות המוזכרות בכרוניקות. מלכי הפיקטים מלכי סטרת'קלייד מלכי סקוטלנד דברי ימי אלסטר ודברי ימי טיגרנאך דברי ימי הפיקטים
אוניברסיטת אטווש לוראנד

אוניברסיטת אטווש לוראנד (בהונגרית: Eötvös Loránd Tudományegyetem או בקיצור ELTE), הנמצאת בעיר בודפשט, היא אחת האוניברסיטאות הגדולות והעתיקות בהונגריה. היא נוסדה בשנת 1635. משנת 1950 האוניברסיטה נקראת על שמו של הברון לוראנד אטווש, שהיה פיזיקאי, פוליטיקאי, הונגרי, פרופסור באוניברסיטה, מטפס הרים. נשיא האקדמיה ההונגרית למדעים בין השנים 1889–1905, שר התרבות של הונגריה בשנים 1894–1895. האוניברסיטה נוסדה ב-7 בנובמבר 1635 בנאג' סומבט או טרנבה, בסלובקיה שהייתה אז חלק מממלכת הונגריה, על ידי הארכיבישוף והתאולוג פטר פאזמאן. ההנהגה ניתנה לישועים. באותו זמן, לאוניברסיטה היו רק שתי מכללות (מכללה לאומנות ומכללה לתאולוגיה) המכללה למשפטים התווספה בשנת 1667 וזו לרפואה הוקמה ב-1769. אחרי התפרקות מסדר הישועים האוניברסיטה הועברה לבודה (חלק מבודפשט היום). ב-1777 התמקמה האוניברסיטה סופית בפשט בהתאם לכוונות המייסד. עד לקראת סוף המאה ה-19 יהודים לא נתקבלו לעבוד באוניברסיטה. בשנת 1894 ראשון היהודים שהתקבל כפרופסור באוניברסיטה היה יצחק יהודה גולדציהר, אולם בהתחלה לא הוא זכה לזכויות בפקולטה או למשכורת ורק ב-1904 התמנה לפרופסור מן המניין. כיום קיימות באוניברסיטה 8 פקולטות שונות ויותר מ-30,000 תלמידים לפי הדירוג האקדמי של אוניברסיטאות בעולם מאת אוניברסיטת ג'יאו טונג שאנגחאי (2005). היא קיבלה את התואר האוניברסיטה השנייה הטובה ביותר בהונגריה אחרי אוניברסיטת סגד. האוניברסיטה חברה ברשת אוטרכט וחברה בקבוצת קוימברה. שמונה פקולטות האוניברסיטה כדלהלן: פקולטה למשפטים פקולטה לחינוך מיוחד פקולטה למדעי הרוח פקולטה למידענות פקולטת חינוך ופסיכולוגיה פקולטה להכשרת מורים לבית הספר היסודי וגני ילדים פקולטה למדעי החברה פקולטה למדעים מדיה וקבצים בנושא אוניברסיטת אטווש לוראנד בוויקישיתוף אתר האינטרנט הרשמי של אוניברסיטת אטווש לוראנד(באנגלית) אוניברסיטת אטווש לוראנד, ברשת החברתית פייסבוק אוניברסיטת אטווש לוראנד, ברשת החברתית אינסטגרם אתר הפקולטה למשפטים (באנגלית) אתר הפקולטה למדעי הרוח (באנגלית) אתר הפקולטה לאינפורמטיקה (באנגלית) נתן פרידלנדר, מאונגריה, המגיד, 30 באוגוסט 1894
פרס נובל לפיזיולוגיה או לרפואה

פרס נובל לפיזיולוגיה או לרפואה מוענק מדי שנה, החל משנת 1901, לאנשים אשר תרמו תרומה ייחודית או ביצעו מחקר יוצא דופן בתחום הפיזיולוגיה או הרפואה. הפרס מוענק על ידי מכון קרולינסקה השוודי. בין השנים 1901–2023 הוענקו 114 פרסי נובל לפיזיולוגיה או לרפואה. הפרס הוענק ל-227 זוכים מתוכם 13 נשים (5.7%) ו-59 יהודים (26%). סכום הפרס לשנת 2023 נקבע על 10 מיליון קרונות שוודיות לפרס נובל מלא. ברברה מקלינטוק היא האישה היחידה שקיבלה פרס נובל מלא לשנת 1983 שלא חולק. חתן הפרס הצעיר ביותר - פרדריק בנטינג, היה בן 32 כשזכה בפרס הרפואה לשנת 1923 על גילוי האינסולין. חתן הפרס המבוגר ביותר - פייטון רוס, היה בן 87 כאשר הוענק לו פרס הרפואה לשנת 1966 על גילוי נגיפים הגורמים לגידולים. מדיה וקבצים בנושא פרס נובל לפיזיולוגיה או לרפואה בוויקישיתוף אתר האינטרנט הרשמי של פרס נובל לפיזיולוגיה או לרפואה חתני פרס נובל לפיזיולוגיה או לרפואה, באתר פרס נובל (באנגלית) המוסד או המוסדות אליהם השתייך הזוכה בעת קבלת הפרס שניהם חלקו את הפרס עם צ'ארלס בסט וג'יימס קוליפ שהיו שותפים לגילוי אך לא הוכרו על ידי הוועדה The Nobel Prize in Physiology or Medicine 2024, NobelPrize.org (באנגלית אמריקאית)
אוניברסיטת ג'יאו טונג שאנגחאי

אוניברסיטת ג'יאו טונג שאנגחאי (בסינית פשוטה: 上海交通大学; בסינית מסורתית: 上海交通大學, פין-יין: Shànghǎi Jiāotōng Dàxué) הממוקמת בשאנגחאי, היא אחת האוניברסיטאות הגדולות והמשפיעות ברפובליקה העממית של סין ואחת מ-100 האוניברסיטאות המובילות בעולם. האוניברסיטה נמצאת תחת ניהול עיריית שאנגחאי ומשרד החינוך הסיני (MOE). אוניברסיטת שאנגחאי מורכבת מ-6 קמפוסים עם יותר מ-3,000 דונם. האוניברסיטה חברה ברשת אוניברסיטאס 21, בברית אוניברסיטאות דלתא של יאנגצה (אנ'), בבברית העולמית של אוניברסיטאות טכנולוגיות ובליגת C9. לאוניברסיטת שאנגחאי יש 34 בתי ספר/מחלקות, 12 בתי חולים מסונפים, 13 מכוני מחקר, 23 יחידות ו-5 מיזמים, עם 18,004 סטודנטים לתואר ראשון, 28,439 לתואר שני ו-1,858 סטודנטים בין-לאומיים. סגל האוניברסיטה כולל 3,887 מרצים במשרה מלאה, 30 חברים באקדמיה הסינית למדעים (CAS) ו-27 חברים באקדמיה הסינית להנדסה (CAE). האוניברסיטת מציעה 75 תוכניות לתואר ראשון המכסות 9 דיסציפלינות מרכזיות: כלכלה, משפטים, ספרות, מדע, הנדסה, חקלאות, רפואה, ניהול ואמנויות. במהלך 128 שנות ההיסטוריה שלה, אוניברסיטת שאנגחאי חינכה יותר מ-400,000 כישרונות עבור המדינה והעולם. ערך מורחב – דירוג אקדמי של אוניברסיטאות בעולם משנת 2003 אוניברסיטת ג'יאו טונג שאנגחאי מפיצה את הדירוג האקדמאי של אוניברסיטאות בעולם, שמנתח את האוניברסיטאות הטובות בעולם לפי איכות הסגל (40%), תוצרי מחקר (40%), איכות ההוראה (10%) וביצוע מעשי לעומת מספר תלמידי האוניברסיטה (10%). דירוג זה הוא בלעדי בתחום המחקר, בעיקר בתחום המדע הנסיוני. דירוג שאנגחאי – מקום 46 (2023) דירוג Times Higher Education – מקום 43 (2024) דירוג QS לאוניברסיטאות – מקום 51 (2024) מדיה וקבצים בנושא אוניברסיטת ג'יאו טונג שאנגחאי בוויקישיתוף אתר האינטרנט הרשמי של אוניברסיטת ג'יאו טונג שאנגחאי (בסינית) אוניברסיטאות היוקרה בסין, באתר הרדיו הבינלאומי של סין (בעברית) ערך זה הוא קצרמר בנושא אוניברסיטאות ומכללות ובנושא סין. אתם מוזמנים לתרום לוויקיפדיה ולהרחיב אותו.
מכירת חצר

מכירת חצר, נקראת גם מכירת גראז' (מאנגלית: Garage sale; Yard sale), הוא אירוע פרטי, חד פעמי ולא פורמלי בו סחורה משומשת נמכרת על ידי אנשים פרטיים בבתיהם ולעיתים רבות אף בחניה המקורה הפרטית של המוכרים ומשום כך זכו האירועים הללו לכינוי "Garage sale". מכירות חצר נפוצות במיוחד בארצות הברית. בדרך כלל הסחורה אשר נמכרת ב"מכירת חצר" כוללת פריטים ביתיים אשר לא נחוצים יותר במשק הבית כאשר בעל הרכוש הוא זה שאחראי על ניהול מכירת החצר. לעיתים רבות המוצרים שנמכרים הם חדשים / במצב כמו חדש / במצב שמיש ומוצעים למכירה פשוט משום שהבעלים שלהם איננו רוצה או צריך יותר את הפריט ומעוניין למכור אותו בעיקר כדי לצמצם את כמות הרכוש שברשותו או בשביל להרוויח כספים. אירועים אלו מתקיימים לרוב לפני מעבר דירה או בתחילת האביב, אחרי שאנשים מסדרים את ביתם ואת מחסניהם לקראת הקיץ. לפני אירוע המכירה, המוכר מפרסם את המועד המתוכנן בו הוא מתכוון לערוך את מכירת החצר באמצעות פליירים, מודעות בעיתון או באתרי אינטרנט המכילים לוח מודעות מקוון (כגון קרייגסליסט). המכירה מתבצעת בדרך כלל במוסך, בחצר הבית, על המרפסת, או מדי פעם בתוך הבית של המוכר. הפריטים אשר נמכרים לרוב במכירות חצר כוללים בגדים, ספרים, צעצועים, תקליטורים, כלי גינה, ציוד ספורט, ומשחקי לוח. כמו כן, לעיתים רבות נמכרים גם פריטים גדולים יותר כגון ריהוט ומכשירי חשמל ביתיים. מכירות חצר נפוצות בעיקר באזורים פרווריים בסופי השבוע כאשר מזג האוויר הוא טוב ובדרך כלל נערכות בטווח שעות מוגדר. מכירות החצר מושכות אליהן לעיתים רבות אנשים אשר מחפשים אחר עסקאות טובות או אחר חפצים נדירים או יוצאי דופן. אף על פי שברוב המקרים המחיר של הפריטים במכירות החצר נקבע על ידי המוכרים מראש והם הצמידו תוויות מחיר לפריטים לעיתים רבות הקונים נוהגים להתמקח על מחירי הפריטים ומצליחים להוריד את המחיר של הפריטים. לעיתים רבות הפריטים במכירת החצר עשויים אף להיות ללא תוויות מחיר משום שהמוכר מעדיף להתמקח עם הקונים על מחיר הפריטים. לעיתים נערכות מכירות חצר על ידי מספר משפחות אשר מרכזות את הפרטים במקום אחד בו מתבצעת המכירה או על ידי מספר משפחות אשר מתגוררות בשכנות ומחליטות לערוך את מכירות חצר באותו המועד. סחורה משומשת שוק פשפשים מדיה וקבצים בנושא מכירת חצר בוויקישיתוף מכירת חצר בבריטניה, קאר בוט. חבל שאין דבר כזה עדיין בישראל: אוצרות היד שנייה של בריטניה, מאת עמרי גלפרין, מעריב אונליין, 5 ביוני 2024
אלימלך אברהם

אלימלך אברהם הוא קצין ומפקד בחטיבת גולני מגדוד 13 שעוטר בצל"ש הרמטכ"ל במלחמת יום כיפור. אברהם היה קצין בדרגת סגן ומפקד מוצב 107 ("פורטוגל") ברמת הגולן במלחמת יום הכיפורים. המוצב הותקף על ידי כוחות סוריים גדולים, כוחות חיל רגלים משולבים עם שריון. המוצב נשאר מבודד במוצב עם כוח לוחמים של 19 איש, והמשיך להילחם ללא סיוע תחת פיקודו של אברהם. אברהם פיקד על אנשי המוצב במשך כל ימי הלחימה במוצב, תוך שהוא מכוון טנקים של צה"ל לירי לעבר השריון הסורי שעל המוצב. במשך 100 שעות הדפו חיילי המוצב את התקפת הכוחות הסוריים, כשהם סובלים ממחסור בתחמושת ומתקלות בכלי הנשק, ואף הצליחו להגן על הצירים באזור. על רוח הלחימה של אברהם הוענק לו צל"ש הרמטכ"ל על ידי הרמטכ"ל מוטה גור. על סיפור הגבורה של המוצב נכתב הספר "עשירי למניין" מאת רומן פריסטר, שהגיע למוצב הנצור עם יחידת חרמ"ש ששחררה את הנצורים, וכתב את הספר על פי שיחות איתם. סיפור הגבורה של המוצב מועבר במסגרת מורשת הקרב של חטיבת גולני ובמסגרת קורס הקצינים של צה"ל. מוטי אשכנזי סגן אלימלך אברהם, צל"ש הרמטכ"ל, באתר הגבורה מוצב פורטוגל: זיכרונות מאי בודד סגן אלימלך אברהם, באתר www.gvura.org חן קוטס-בר, מוצב פורטוגל: זיכרונות מאי בודד, באתר www.makorrishon.co.il, ‏14/9/2013 פרטי עיטור | מקבלי עיטורים וצל"שים, באתר golani.gal-ed.co.il ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
אוניברסיטת סגד

אוניברסיטת סגד (בהונגרית: Szegedi Tudományegyetem) היא אוניברסיטה השוכנת בעיר סגד שבדרום הונגריה. לפי הדירוג האקדמי של אוניברסיטאות בעולם, שמוציאה אוניברסיטת ג'יאו טונג שאנגחאי, לשנת 2010, דורגה האוניברסיטה במקומות 301–400 בדירוג הכלל-עולמי, במקומות 124–168 באירופה ובמקומות 1–2 בהונגריה. מדיה וקבצים בנושא אוניברסיטת סגד בוויקישיתוף אתר האינטרנט הרשמי של אוניברסיטת סגד אוניברסיטת סגד, ברשת החברתית פייסבוק אוניברסיטת סגד, ברשת החברתית אינסטגרם אוניברסיטת סגד, ברשת החברתית LinkedIn אוניברסיטת סגד, סרטונים בערוץ היוטיוב דירוג האוניברסיטאות באתר ARWU ערך זה הוא קצרמר בנושא אוניברסיטאות ומכללות ובנושא הונגריה. אתם מוזמנים לתרום לוויקיפדיה ולהרחיב אותו.
עתיקות (כתב עת)

עתיקות (Atiqot) הוא שמו של כתב עת אקדמי בנושאי ארכאולוגיה, היוצא לאור בעברית ובאנגלית על ידי רשות העתיקות מאז שנת 1955. כתב העת מפרסם מאמרים המתמקדים בחפירות ההצלה הרבות הנערכות מדי שנה מטעם רשות העתיקות. בתחילה יצאו שתי סדרות נפרדות בעברית ובאנגלית, אבל החל מגיליון 20 (1991), אוחדו החלקים העברי והאנגלי והם מופיעים בגיליון אחד. בין העורכים: עופר בר-יוסף רפאל גרינברג איילת גלבוע צבי גל אתר האינטרנט הרשמי של עתיקות גיליונות "עתיקות" במאגר JSTOR (הצגת דף זה מתאפשרת לאחר הזדהות באתר הספרייה הלאומית, וכניסה לכתב עת כלשהו בדף המוצג. הרישום לאתר הספרייה הוא חינם) עתיקות באתר רשות העתיקות ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.
חנה קורן

חנה קורן (5 באוקטובר 1946 – 24 ביולי 2016) הייתה גרפולוגית ישראלית, מייסדת "חנה קורן – מכון לגרפולוגיה" הפועל מאז שנת 1973 ולו שני סניפים בישראל: בתל אביב ובחיפה. קורן הייתה מומחית לגרפולוגיה וגרפולוגיה משפטית. חברה באגודות גרפולוגיות אמריקניות. סיפקה שירותי אבחון גרפולוגי ליחידים ולמוסדות וייעוץ משפטי בנושאי כתב יד וזיוף כתב יד. הייתה מומחית לזיהוי מסמכים ועדה מומחית בבתי משפט בישראל החל משנת 1980 וגם בבריטניה, ארצות הברית, ספרד וקפריסין. קורן השתתפה בתוכניות רדיו בישראל, בארצות הברית ובבריטניה. השתתפה בתוכנית הרדיו "תרגיל בחמש אצבעות" ששודרה בגלי צה"ל בין השנים 1976 ל-1984 ובתוכנית הרדיו "עצם הפז"ם" ששודרה בין השנים 1989 ל-1993. בנוסף הייתה אורחת קבועה בתוכנית הטלוויזיה של אודטה שוורץ בערוץ 10 ופרסמה טורים אישיים ומאמרים בעיתונים. למרות הפופולריות של הגרפולוגיה בישראל, אין לה תמיכה מדעית והיא נחשבת לפסאודו-מדע. הגרפולוגיה : מסודות כתב ידך, מסדה (1983) גרפולוגיה מ-"א" עד "ת", פרולוג (1994) אהבה בכתב היד : מדריך גרפולוגי לזוגיות טובה, מודן (2006) The Secret Self: A Comprehensive Guide to Handwriting Analysis ‏ Adama NY ו-Kuperard UK ‏ (1988) חנה קורן - מכון לגרפולוגיה - אתר הבית של חנה קורן והמכון לגרפולוגיה. חנה קורן (1946-2016), דף שער בספרייה הלאומית Carla Dazzi, Luigi Pedrabissi, Graphology and Personality: An Empirical Study on Validity of Handwriting Analysis, Psychological Reports 105, 2009-12-01, עמ' 1255–1268 doi: 10.2466/PR0.105.F.1255-1268 Efrat Neter, Gershon Ben-Shakhar, The predictive validity of graphological inferences: A meta-analytic approach, Personality and Individual Differences 10, 1989-01, עמ' 737–745 doi: 10.1016/0191-8869(89)90120-7
אליהוא ייל

אליהוא ייל (באנגלית: Elihu Yale, נולד ב-5 באפריל 1649 בבוסטון, מסצ'וסטס, נפטר ב-8 ביולי 1721 בלונדון, אנגליה) התורם הראשון לאוניברסיטת ייל והאדם שעל שמו היא נקראת. נולד לדייוויד ייל (1613–1690) ואורסולה נייט (1624–1698). ייל היה הנכד של אן לויד (1591–1659), האשה שאחרי מות בעלה הראשון נישאה למושל מושבת ניו הייבן תאופילוס איטון. בזמן שמלאו לייל 4 שנים משפחתו עברה לאנגליה ומעולם לא שבה לצפון אמריקה. בשנת 1999 דירג המגזין האמריקאי "מורשת אמריקה" את אליהוא ייל כנדבן שקיבל הכי הרבה כבוד ללא סיבה מוצדקת בהיסטוריה האמריקאית, בטענה שהאוניברסיטה שתשא את שמו מאוחר יותר (אוניברסיטת ייל) התפרסמה בעיקר בזכות נדיבותו של תורם בשם ג'רמיה דאמר אך נאמני בית הספר לא רצו שיכירו את האוניברסיטה בשם "קולג דאמר" (באנגלית נשמע כמו "הקולג' הטיפש יותר"). מדיה וקבצים בנושא אליהוא ייל בוויקישיתוף אליהוא ייל, באתר אנציקלופדיה בריטניקה (באנגלית) אליהוא ייל, באתר "Find a Grave" (באנגלית)
אפולוניה (פירושונים)

אפולוניה (מיוונית: Ἀπολλωνία) הוא שם תאופורי שנגזר משם האל אפולו. שם זה שימש ערים רבות ברחבי העולם ההלניסטי. האם התכוונתם ל... אפולוניה – אפולוניה-ארסוף, עיר עתיקה ששרידיה נמצאים היום בשרון הדרומי, ממערב לשכונת נוף ים בהרצליה אפולוניה (אלבניה) – עיר יוונית מהמאה השישית לפני הספירה ששרידיה באלבניה של ימינו אפולוניה (יוון) – בירת המחוז של האי היווני סיפנוס אפולוניה הקדושה – קדושה נוצרייה שחייה במהלך המאה ה-3 באלכסנדריה תחת שלטונו של פיליפוס הערבי Apollonia – אלבום מוזיקלי של Garden City Movement
ההתאחדות העולמית לטאקוונדו

ההתאחדות העולמית לטאקוונדו (באנגלית: World Taekwondo או בקיצור: WT, לשעבר World Taekwondo Federation) היא פדרציית ספורט בינלאומית חברה בוועד האולימפי הבינלאומי (IOC) בתור מפקחת על תחרויות אמנות הלחימה טאקוונדו. ההתאחדות יוסדה בקוריאה הדרומית ב-28 במאי 1973. בפגישה הראשונה של הפדרציה שנערכה במטה הראשי, הקוקיוון, שנמצא בסיאול, קוריאה הדרומית, עם נציגות מ-35 מדינות מרחבי העולם. לפי ה-WT הטאקוונדו היא אחת מאמנויות הלחימה השיטתיות והמדעיות ביותר מבין אמנויות הלחימה הקוריאניות המסורתיות, למורים יש יותר מכישורי לחימה גופניים. זו משמעת שמראה דרכים להגביר את הרוח שלנו ואת אורך החיים תוך כדי אימון הגוף והנפש. היום, הטאקוונדו הפך לספורט כלל עולמי שהשיג מוניטין בינלאומי ועומד ביחד עם שאר המשחקים האולימפיים הרשמיים. אתר האינטרנט הרשמי של ההתאחדות העולמית לטאקוונדו (באנגלית) ההתאחדות העולמית לטאקוונדו, ברשת החברתית פייסבוק ההתאחדות העולמית לטאקוונדו, ברשת החברתית אקס (טוויטר) ההתאחדות העולמית לטאקוונדו, סרטונים בערוץ היוטיוב
מופע צדקה

מופע צדקה הוא קונצרט שבו מתאספים ומשתפים פעולה אמנים נודעים באופן חד-פעמי על מנת להופיע בפני קהל רב בחינם או עבור תשלום זעום, במטרה לגייס כספים למטרה נשגבת (כגון סיוע לחסרי ישע, לפליטים, למוכי פגעי מלחמה או מזג אוויר וכדומה) או למען העלאת מודעות עולמית לנושא ערכי כגון מצבה של יבשת אפריקה, זכויות אדם ומצב כדור הארץ. מופעי צדקה ידועים מן העבר, למשל ב-28 בדצמבר 1791 נערך קונצרט לגיוס כסף עבור משפחתו של וולפגנג אמדאוס מוצארט שנפטר ב-5 באותו חודש והותיר את משפחתו בחוסר-כל. בעת החדשה מאופיינים מופעי צדקה בהופעת כוכבי רוק מול קהל עשרות-אלפים, כאשר הגדולים שבמופעים משתרעים על פני מספר ערים ברחבי העולם, בעת ובעונה אחת. האירוע הראשון מסוג זה, שתפקידו הבלעדי הוא גיוס כספים, היה הקונצרט למען בנגלדש מאוגוסט 1971, שאורגן על ידי יוצא הביטלס ג'ורג' האריסון והמוזיקאי ההודי ראווי שנקר. אמנם קדם לו פסטיבל מונטריי בקיץ 1967, אך תפקידו העיקרי לא היה גיוס כספים. מופעי צדקה מפורסמים נוספים הם: נשף השוטר החשאי, 1979 ונשף השוטר החשאי האחר, 1981 שנערכו בלונדון לטובת אמנסטי אינטרנשיונל וכללו השתתפות אמנים כחבורת מונטי פייתון ופיט טאונסנד (במופע הראשון) וסטינג, פיל קולינס, דונובן, אריק קלפטון, ג'ף בק ובוב גלדוף (במופע ה"אחר"), החלו סדרת מופעים המשלבים קומדיה ומוזיקה. לייב אייד היה מופע צדקה שנערך ב-13 ביולי 1985 ואורגן על ידי בוב גלדוף ומידג' יור. האירוע, שהיה הגדול מסוגו עד אז, התרחש במספר מקומות בעולם: אצטדיון ומבלי בלונדון ואצטדיון JFK בפילדלפיה, במוסקבה ובסידני. האירוע הועבר באמצעות שידור לוויין ל־1.5 מיליארד צופים ברחבי העולם בשידור חי. ההכנסות הוקדשו לנפגעי רעב באפריקה. Human Rights Now! היה סדרת מופעים עולמית בהשתתפות ברוס ספרינגסטין, סטינג, פיטר גבריאל, טרייסי צ'אפמן, יוסו אנ'דו (Youssou N'Dour) ואמנים אחרים בסתיו 1988 על מנת לעורר סוגיות של זכויות אדם ולגייס כספים לארגון אמנסטי אינטרנשיונל. המופע נערך בפני אצטדיונים מלאים ושיאו היה ב-15 באוקטובר בבואנוס איירס. אל המשתתפים הקבועים הצטרפו בערים שונות אמנים להופעות חד-פעמיות כג'ואן באאז, ראווי שנקר, יורגוס דאלארס, רוי אורביסון ואחרים. לייב 8 היה מופע צדקה שנערך ב-2 ביולי 2005, 20 שנה לאחר "לייב אייד", במטרה ללחוץ על חברות ה-G8 להשקיע יותר כספים במדינות אפריקה ומדינות מתפתחות אחרות. המופע התקיים בו זמנית בלונדון, בפריז, בברלין, ברומא, בפילדלפיה, בבארי (בקנדה), בטוקיו, ביוהנסבורג ובמוסקבה, ופרויקט עדן (ליד קורנוול, בריטניה). גם בראש ארגון מופע זה עמד בוב גלדוף, יחד עם בונו, סולן להקת U2. במופע זה אוחדה להקת פינק פלויד וכן השתתפו להקת המי, פול מקרטני, דף לפרד, סטיבי וונדר, בון ג'ובי, הפט שופ בויז, אר.אי.אם., מדונה, סלין דיון, סטינג, רובי ויליאמס ורבים אחרים. גם הזמרת הישראלית אחינועם ניני השתתפה, במופע שהתקיים ברומא. מזכ"ל האו"ם דאז, קופי ענאן, נאם באירוע, וכן מנהיג דרום אפריקה דאז, נלסון מנדלה. היה זה מופע הצדקה הגדול ביותר עד עתה. לייב ארת' שנערך ב-7 ביולי 2007 (תאריך שנכתב 07/07/07) היה מופע שאורגן על ידי אל גור במטרה להעלות מודעות לנושא ההתחממות העולמית. בסדרת המופעים, שהתקיימו במוקדים רבים מרחבי העולם הופיעו יותר מ-150 אמנים. מדיה וקבצים בנושא מופע צדקה בוויקישיתוף
מדליית תומאס קלר

מדליית תומאס קלר (באנגלית: Thomas Keller Medal) ניתנת על ידי פדרציית החתירה הבינלאומית (FISA) על קריירה יוצאת דופן בענף ספורט החתירה. זהו הכבוד הגבוה ביותר בחתירה הניתנת לכל אתלט אחרי חמש שנים מתאריך פרישתו מהספורט. היא מציינת קריירת חתירה יוצאת מן הכלל וספורטיביות מופתית. היא נקראת על שמו של תומאס קלר שהיה הנשיא של FISA משנת 1958 עד מותו בשנת 1989. מדיה וקבצים בנושא מדליית תומאס קלר בוויקישיתוף אתר האינטרנט הרשמי של מדליית תומאס קלר Alf Hansen, dps.twiihosting.net, ‏5 בדצמבר 2004 Thomas Greiner, dps.twiihosting.net, ‏28 בנובמבר 2004 Yuriy Pimenov, dps.twiihosting.net, ‏28 בנובמבר 2004
וולטר גילברט

וולטר גילברט (באנגלית: Walter Gilbert‏; נולד ב-21 במרץ 1932) הוא פיזיקאי, ביוכימאי וביולוג אמריקאי ממוצא יהודי. זוכה פרס נובל לכימיה לשנת 1980 (במשותף עם פרדריק סנגר ולצד פול ברג). פרק זה לוקה בחסר. אנא תרמו לוויקיפדיה והשלימו אותו. גילברט נולד בבוסטון שבמסצ'וסטס. הוא סיים תואר הראשון בפיזיקה ובכימיה ב-1953 ותואר השני ב-1954, את שניהם קיבל מאוניברסיטת הרווארד. את לימודי הדוקטורט במתמטיקה סיים באוניברסיטת קיימברידג' ב-1957 בהנחיית זוכה פרס נובל, עבדוס סלאם. ב-1959 מונה לפרופסור באוניברסיטת הרווארד, וב-1972 מונה לפרופסור לביולוגיה מולקולרית בקתדרה של החברה האמריקנית לסרטן בהרווארד. יחד עם אלן מקסם (Allan Maxam) פיתח ב-1979 שיטה לריצוף DNA. באותה שנה קיבל את פרס לסקר למחקר רפואי בסיסי. הוא גם פיתוח שיטה לסינתזה של אינסולין. בשנת 1980 קיבל את פרס נובל לכימיה יחד עם פרדריק סנגר ופול ברג על התרומה לקביעת רצפי הנוקלאוטידים של חומצות הגרעין. ב-1977 זכה בפרס מטעם האקדמיה הצרפתית למדעים וב-1987 נבחר לעמית זר בחברה המלכותית הוא הציע את המושג השערת עולם ה-RNA והיה יזם של מספר חברות סטארט-אפ ביולוגיות, ביוג'ן ו-Myriad Genetics. כמו כן, הוא משמש כחבר בוועדה המדעית של מכון המחקר סקריפס (Scripps Research Institute). גילברט נשוי לסליה סטון, ביתו של י' פ' סטון מ-1953 ולהם שני ילדים. לאחר פרישתו מאוניברסיטת הרוורד ב-2001 החל בקריירה אמנותית שמשלבת אמנות ומדע דרך עיסוק בצילום דיגיטלי. מדיה וקבצים בנושא וולטר גילברט בוויקישיתוף וולטר גילברט, באתר פרס נובל (באנגלית) וולטר גילברט, באתר פרויקט הגנאלוגיה במתמטיקה וולטר גילברט, אנשי סגולה - יהודים זוכי פרס נובל, באתר בית התפוצות. וולטר גילברט, באתר אנציקלופדיה בריטניקה (באנגלית) A new method for sequencing DNA, המאמר שהם פרסמו ב-PNAS, ‏1979 בריטי קיבל פרס נובל לכימיה בפעם השניה, מעריב, 15 באוקטובר 1980 ערך זה הוא קצרמר בנושא אישים ובנושא פיזיקה. אתם מוזמנים לתרום לוויקיפדיה ולהרחיב אותו.
קונסטנטין פרנבאך

קונסטנטין פהרנבאך (בגרמנית: Constantin Fehrenbach;‏ 11 בינואר 1852 – 26 במרץ 1926) היה מדינאי גרמני ששימש כקנצלר גרמניה מטעם מפלגת המרכז הגרמנית בין השנים 1920–1921. פהרנבאך נולד בכפר וולנדינגן באזור היער השחור, בו שימש אביו כמורה הכפר. הוריו, שהיו שייכים לאמונה הקתולית הכשירו אותו לכמורה, והוא למד תאולוגיה באוניברסיטת אלברט-לודוויג בפרייבורג. משהגיע למסקנה כי חיי הכמורה אינם מתאימים לו, החל ללמוד משפטים. בשנת 1882 החל לעסוק בעריכת דין בפרייבורג, וכן החל לעסוק בפוליטיקה, ואף נבחר לרייכסטאג. בשנת 1918 שימש כנשיא הרייכסטאג, ולאחר מכן כנשיא האספה הלאומית עד שנת 1920. עם פרישתם של אנשי המפלגה הסוציאל-דמוקרטית הגרמנית מהקואליציה, לאחר כישלונם בבחירות ביוני 1920, נבחר פהרנבאך לתפקיד קנצלר גרמניה, תוך כדי שהוא יוצר קואליציה עם המפלגה הגרמנית הדמוקרטית ומפלגת העם הגרמנית. הקואליציה החזיקה מעמד פחות משנה, והממשלה התפטרה באפריל 1921 במחאה כנגד הערכת שווי הפיצויים שהושתו על גרמניה עליה הכריזו בעלות הברית באותו החודש. פהרנבאך המשיך לעמוד בראש מפלגתו, מפלגת המרכז הגרמנית בין 1923 למותו בשנת 1926. מדיה וקבצים בנושא קונסטנטין פרנבאך בוויקישיתוף קונסטנטין פרנבאך, באתר אנציקלופדיה בריטניקה (באנגלית) ערך זה הוא קצרמר בנושא פוליטיקאים ובנושא גרמנים. אתם מוזמנים לתרום לוויקיפדיה ולהרחיב אותו.
אורנג' (מחוז, קליפורניה)

מחוז אורנג' (באנגלית: Orange County) הוא מחוז בדרום קליפורניה, ארצות הברית וסנטה אנה היא מושב המחוז שלו. אוכלוסיית המחוז נכון ל-2008 נאמדת ב-3,121,251 נפש, שלישי בקליפורניה אחרי מחוז לוס אנג'לס ומחוז סן דייגו. במחוז שלושים וארבע ערים. המחוז מפורסם בשל התיירים הרבים הפוקדים אותו בכל שנה עקב האטרקציות הרבות הממוקמות בו, כמו פארק דיסנילנד המפורסם והחופים הרבים לאורך קו החוף. כמו כן, מאז הסדרה המפורסמת האו.סי (O.C קיצור ל-Orange County), תיירים רבים פוקדים את המחוז על מנת לראות את מה שראו בסדרה. המחוז נחשב בעבר למחוז השמרן ביותר בקליפורניה ואחד השמרנים בארצות הברית, שממנו עלו יוזמות כמו יוזמת בריגס. אולם בבחירות לנשיאות ארצות הברית 2016 בחר רוב המחוז במועמדת הדמוקרטית לראשונה מאז 1936. מגמת שינוי זו נמשכה גם בבחירות האמצע בשנת 2018 ובבחירות לנשיאות ארצות הברית 2020 בניצחונות למועמדים מהמפלגה הדמוקרטית. אתר האינטרנט הרשמי של אורנג' אורנג', ברשת החברתית פייסבוק ערך זה הוא קצרמר בנושא גאוגרפיה של ארצות הברית. אתם מוזמנים לתרום לוויקיפדיה ולהרחיב אותו.